Die bestuurder van die bakkie het weggejaag en beamptes het die bakkie agternagesit. Twee verdagtes wat agter op die bakkie gesit het, het in die ry van die bakkie afgespring en in ŉ veld verdwyn.
Altesaam 18 skaapkarkasse is agter op die bakkie gevind. Die drie verdagtes, tussen 40 en 47 jaar oud, sal binnekort in die Grahamstad-landdroshof verskyn op aanklag van die besit van vermoedelik gesteelde vee. Die waarde van die vee word op sowat R27 000 geraam.
Julius Malema, leier van die Ekonomiese Vryheidsvegters, het Dinsdag gesê hy haat nie witmense nie, en daar sal nie ŉ volksmoord plaasvind onder sy leierskap nie.
Hy sê die EFF veg teen korrupsie. “Alle leiers wat skuldig bevind word aan korrupsie sal nie ŉ leiersposisie in die EFF kan beklee nie,” het hy gesê.
The Star het in Maart berig dat aanklagte teen vier van sy vermeende sakevennote van die hand gewys is. Malema het die Nasionale Direkteur van Openbare Vervolging ook versoek om die klagtes teen hom te laat vaar. Die NDOV moet nog sy beslissing aankondig.